SAPPE บวก 3% นิวไฮรอบ 7 เดือน ลุ้นกำไร Q1 โตแรง 96% รับยอดขายเข้าไฮซีซั่น
SAPPE บวก 3% นิวไฮรอบ 7 เดือน ลุ้นกำไร Q1 โตแรง 96% รับยอดขายเข้าไฮซีซั่น-คุมค่าใช้จ่ายได้ดี แนะซื้อเป้า 34 บาท
SAPPE บวก 3% นิวไฮรอบ 7 เดือน ลุ้นกำไร Q1 โตแรง 96% รับยอดขายเข้าไฮซีซั่น-คุมค่าใช้จ่ายได้ดี แนะซื้อเป้า 34 บาท
4 เม.ย. 2565

ผู้สื่อข่าวรายงานว่า วันนี้(4เม.ย.2565) ราคาหุ้นบริษัท เซ็ปเป้ จำกัด (มหาชน) หรือ SAPPE ณ เวลา 10:33 น. อยู่ที่ระดับ 28.75 บาท บวก 0.75 บาท หรือ 2.68% ด้วยมูลค่าซื้อขาย 53.94 ล้านบาท ราคาหุ้นนิวไฮรอบ 7 เดือนโดยเทียบตั้งแต่หุ้นยืนที่ระดับ 29 บาท เมื่อวันที่ 2 ก.ย.2564

บล.โนมูระ พัฒนสิน ระบุในบทวิเคราะห์วันนี้(18 มี.ค.2565) ว่า SAPPE ราคาเป้าหมาย 34 บาท เบื้องต้นคาดกำไรไตรมาส 1/2565 อยู่ที่ราวๆ 105 ล้านบาท (โต 15% เทียบช่วงเดียวกันของปีก่อน,โต 96% เทียบไตรมาสก่อนหน้า) จากยอดขายในประเทศที่เริ่มเข้า High Season และด้านต่างประเทศยังทำได้ดีต่อเนื่อง ด้านอัตรากำไรคาดจะยังอยู่ในระดับสูงได้จากการควบคุมค่าใช้จ่ายที่ดี และด้าน ต้นทุนวัตถุดิบ (PET) ยังสามารถบริหารได้
ด้าน Valuation: ราคาซื้อขายค่อนข้างถูกในกลุ่มฯ ที่ PER22F 16 เท่า เทียบกับกลุ่มฯที่สูง 25-30 เท่า และเข้า high season ของกลุ่มเครื่องดื่มเนื่องจากเป็นฤดูร้อน และต้นทุนลดลงตามราคาน้ำมันที่ปรับตัวลดลง
นอกจากนี้เป็นหุ้นรับประโยชน์บาทอ่อนค่า และนโยบายบริษัทยังเป็นเชิงรุก ทั้งผลิตภัณฑ์เดิม, ผลิตภัณฑ์ใหม่ รูปแบบใหม่ และการร่วมมือกับ Partner ใหม่ และมีแผนธุรกิจเชิงรุกในการหาตลาดใหม่ในต่างประเทศ